Κανονισμός (ΕΚ) αριθ. 229/2004 της Επιτροπής
της 10ης Φεβρουαρίου 2004
σχετικά με παρέκκλιση από τον κανονισμό (ΕΚ) αριθ. 565/2002 όσον αφορά τις ημερομηνίες κατάθεσης αιτήσεων για άδειες εισαγωγής σκόρδου κατά το πρώτο τρίμηνο της περιόδου 2004-2005
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1), και ιδίως το άρθρο 31 παράγραφος 2,
Εκτιμώντας τα ακόλουθα:
(1) Οι εισαγωγείς από την Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία (στο εξής καλούμενες "τα νέα κράτη μέλη") θα πρέπει να επωφεληθούν των διατάξεων του κανονισμού (ΕΚ) αριθ. 565/2002 της Επιτροπής, της 2ας Απριλίου 2002, για τον καθορισμό του τρόπου διαχειρίσεως των δασμολογικών ποσοστώσεων και για την καθιέρωση καθεστώτος πιστοποιητικών εισαγωγής για τα σκόρδα που εισάγονται από τρίτες χώρες(2).
(2) Για να διασφαλιστεί η ορθή χρησιμοποίηση των ποσοστώσεων και να δοθεί στους παραδοσιακούς εισαγωγείς από τα νέα κράτη μέλη η δυνατότητα να υποβάλουν αιτήσεις για επαρκείς ποσότητες κατά το πρώτο τρίμηνο της περιόδου εισαγωγής 2004-2005, πρέπει να γίνουν προβλέψεις όσον αφορά τις ημερομηνίες κατάθεσης των αιτήσεων.
(3) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της διαχειριστικής επιτροπής για τα μεταποιημένα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση των διατάξεων του άρθρου 5 παράγραφος 2 του κανονισμού (ΕΚ) αριθ. 565/2002, οι εισαγωγείς υποβάλλουν στις αρμόδιες εθνικές αρχές τις αιτήσεις τους για άδειες εισαγωγής κατά το πρώτο τρίμηνο της περιόδου εισαγωγής 2004-2005 από τις 3 Μαΐου 2004 έως την τελευταία Παρασκευή του μηνός Αυγούστου του έτους 2004, των δύο ημερομηνιών συμπεριλαμβανομένων.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Φεβρουαρίου 2004.